אלכס ג'ונס

אלכסנדר אמריק ג'ונס (באנגלית: Alexander Emerick Jones; נולד ב-11 בפברואר 1974) הוא מנחה תוכנית רדיו, סופר, מפיק סרטים, במאי ופעיל פוליטי אמריקאי, שמפורסם כהוגה או מקדם של תאוריות קשר ימניות-קיצוניות. ג'ונס כותב ומגיש ברשת המקוונת שייסד, InfoWars, אשר משמשת במה להפצת חדשות כזב. הוא מגיש את "המופע של אלכס ג'ונס", שמשודרת יומית כתוכנית רשת וכתוכנית רדיו. מלבד לעדכוני חדשות שוטפים, ג'ונס נוהג לבצע תחקירים ולפרסמם, אודות קנוניות לכאורה בקנה מידה עולמי הנוגעות בנושאים כדוגמת פיגועי 11 בספטמבר, הנחיתה על הירח, סדר עולמי חדש, חוקים ביומטריים, גלובליזציה, דילול אוכלוסייה, הפורום הכלכלי העולמי, ועוד.

==תיאוריות קשר ואירועים מרכזיים בחייו==
===פיגועי 11 בספטמבר===
תוכניתו של ג'ונס זכתה לתהודה ציבורית גדולה יותר לראשונה בשנת 2001, בעקבות פיגועי 11 בספטמבר, ותגובתו אליהם. ג'ונס מפורסם באמונתו<ref>https://www.slate.com/articles/news_and_politics/trutherism/2011/09/where_did_911_conspiracies_come_from.html</ref> כי פיגועי 11 בספטמבר היו מבצע בו הייתה מעורבות של ממשלת ארצות הברית, ואף הפיק שני סרטים בנושא בנושא - האחד<ref>https://www.imdb.com/title/tt0372113/</ref> בשנת 2002, והשני<ref>https://www.imdb.com/title/tt0462415/reference</ref> בשנת 2005. הוא הביע עמדה זו אינספור פעמים בתוכניתו לאורך השנים מאז שנת 2001<ref>https://www.villagevoice.com/2009/05/20/doc-hangs-with-conspiracy-theorists-in-new-world-order/</ref>, כמו גם באתר האינטרנט שלו, ובראיונות שנתן לתוכניות כגון זו של חברו, ג'ו רוגן<ref>https://www.youtube.com/watch?v=UZPCp8SPfOM</ref><ref>https://www.youtube.com/watch?v=jdVso9FSkmE</ref>. בראיון שערך פטריק בית-דוד עם ג'ונס ביוני 2023 התברר והוכח, כי ג'ונס "חזה" לכאורה את פיגוע ה-11 בספטמבר מספר חודשים טרם התרחשותם. במסגרת תוכניתו של ג'ונס באותה העת (טרם התרחשות האירוע), אמר הוא למאזיניו מול מצלמה כי "גורמים טרוריסטיים מתעתדים לנסות להפיל את מגדלי התאומים בניו-יורק", וכי "ייתכן ומשפחת בן-לאדן תהא מעורבת". צילומו של ג'ונס בווידאו אומר את הדברים בשנת 2011, שודר במסגרת ראיונו אצל פטריק בית-דוד בשנת 2023. ג'ונס לא גילה מי היו מקורותיו לקביעות אלה, שהתבררו כנכונות בדיעבד<ref>https://www.youtube.com/watch?v=pgcCNqw1H_Q</ref>. באותו ראיון גם הכריז כי בכוונתו לכתוב ספר על אירועי ה-11 בספטמבר.

===מעצרים===
ג'ונס נעצר ב-8 ביוני 2006 בעת שניסה לתעד מפגש של קבוצת בילדרברג. ב-8 בספטמבר 2007 נעצר בעת תיעוד של מחאה כנגד נשיא ארצות הברית ג'ורג' בוש בזמן מחאה ציבורית המאשימה את ממשל ארצות הברית באירועי ה-11 בספטמבר. מעצר נוסף של ג'ונס התבצע לאחר שסירב להמיר את רישיונו ברישיון הנושא טביעת אצבע.

===קנוניית הצפרדעים ההומוסקסואליות===
החל בשנת 2013, הביע ג'ונס את דעתו בתוכניתו, כי כימיקלים המצויים במי שתייה ומוצרי שתייה, הופכים אנשים מסוימים לבעלי נטייה הומוסקסואלית<ref>https://www.vice.com/en/article/vbgvw4/a-quick-refresher-the-truth-about-water-making-you-gay</ref>. באוקטובר שנת 2015, סיקר ג'ונס בתוכניתו ידיעות מהתקשורת הממוסדת<ref>https://www.reuters.com/article/weedkiller-frogs-idUSN0111969720100302</ref> על דליפת כימיקלים ממפעל בארצות הברית, לנהר בו חיו צפרדעים<ref>https://rumble.com/v2t7g8i-alex-jones-the-gay-bomb-rant.html</ref><ref>https://knowyourmeme.com/memes/alex-jones-gay-frogs-rant</ref>. ג'ונס הוסיף ודיבר על המחקרים אודות הצפרדעים שנחשפו לשפכים במקרה זה ואחרים, במיוחד אלה שנגעו לקוטל העשבים אטרזין (Atrazine), אשר הדגימו כי חלק ניכר מהצפרדעים הזכרים החלו להימשך לזכרים אחרים מינית, ומיעוט מן הצפרדעים הזכרים אף שינו מינן לנקבות. בתגובה לידיעות האמורות והמחקרים, שהתפרסמו בכלי תקשורת פומביים בארצות הברית, ג'ונס הסיק ואמר בתוכניתו, כי ממשלת ארצות הברית או גורמים אחרים, משחררים כימיקלים למי השתייה, בכדי להשפיע על נטיותיהם המיניות של בני אדם. ג'ונס ביסס את פרשנותו, בחלקה, על מאמרים מן התקשורת הממוסדת, שאזכרו כוונות של הממשל האמריקני לכאורה, להשתמש בכימיקלים כנשק על-מנת לשנות את העדפותיהם המיניות של חיילי האויב<ref>https://www.theguardian.com/world/2007/jun/13/usa.danglaister</ref><ref>https://www.dailymail.co.uk/news/article-485796/Scientists-developed-gay-bomb-make-enemy-soldiers-stop-fighting-make-love.html</ref>. אמירתו של ג'ונס באותה התוכנית: "הם הפכו את הצפרדעים לגאות (במובן הומוסקסואליות)" ("They turned the frogs gay!"), הפכה למם מוכר במרשתת<ref>https://www.memedroid.com/memes/tag/gay+frogs</ref>, למושא לבדיחות רבות<ref>https://babylonbee.com/news/study-gay-frog-population-has-increased-492-since-alex-jones-social-media-ban</ref><ref>https://www.youtube.com/watch?v=9JRLCBb7qK8</ref>, למושאם של מוצרים הומוריסטיים רבים<ref>https://www.etsy.com/market/turn_the_frogs_gay</ref><ref>https://www.redbubble.com/i/t-shirt/I-Don-t-Like-Them-Putting-Chemicals-In-The-Water-That-Turn-The-Friggin-Frogs-Gay-by-Maisy-G/49205577.FB110</ref>, ואף לנושאם של מחקרים אקדמאיים<ref>https://read.dukeupress.edu/environmental-humanities/article/14/3/661/319761/Theorizing-the-Gay-Frog</ref>. ג'ונס, שכנראה היה מודע לפופולריות של אמירתו זו, המשיך לחזור עליה מעת לעת בתוכניותיו. רבים ביקרו את דעותיו של ג'ונס בנושא כביטוי של הומופוביה<ref>https://www.axios.com/2023/07/05/pollution-vaccine-theory-trans-people-mainstream</ref><ref>https://www.thepinknews.com/2018/08/09/the-11-craziest-conspiracy-theories-infowars-pushed-about-lgbt-people/</ref><ref>https://www.newstatesman.com/science-tech/2017/03/frogs-gay-psychology-internet-conspiracy</ref>, ואחרים טענו כי פרשנותו של ג'ונס לאירועים ולמחקרים מופרכת<ref>https://people.howstuffworks.com/alex-jones-and-infowars-fact-or-tinfoil-fiction.htm</ref>. בשנת 2023, התראיין המועמד לרשות המפלגה הדמוקרטית, רוברט קנדי ג'וניור, לתוכנית ההסכת של ג'ו רוגן<ref>https://open.spotify.com/episode/3DQfcTY4viyXsIXQ89NXvg</ref>. בראיון זה, כמו גם בראיונות אחרים באותה השנה<ref>https://www.independent.co.uk/news/world/americas/us-politics/youtube-removes-rfk-conspiracy-video-b2360440.html</ref><ref>https://www.washingtonblade.com/2023/06/19/rfk-jr-claims-chemicals-in-the-water-are-turning-boys-transgender/</ref>, אזכר קנדי את המחקרים והכתבות עליהם דיווח ג'ונס בעבר, ועמד על דעתו כי כשם שג'ונס גרס קודם לכן, הכימיקל אטרזין אכן יכול לשנות את מינן והעדפותיהן המיניות של צפרדעים. קנדי אף הביע העמדה כי ייתכן וישנה השפעה דומה של כימיקל זה ואחרים על בני אדם.

===פיצה גייט===
בפברואר 2017, עורכי הדין של ג'יימס אלפנטיס הבעלים של הפיצרייה "קומט פינג פונג" שלחו לג'ונס מכתב בו דרשו התנצלות ונסיגה מהאשמות בגלל חלקו בהפצת תאוריית הקנוניה "פיצה גייט", לפיה הפיצרייה הייתה מעורבת כביכול בסחר בבני אדם. תחת חוקי טקסס לג'ונס היה חודש להגיב לתביעת דיבה כזו. במרץ 2017 התנצל ג'ונס בפני אלפנטיס על הפצת תאוריית הקנוניה הזו ונסוג מטענותיו בנושא מולו ומול הפיצרייה.

===הקנוניה באשר למינה של גברת אובמה===
בשנת 2015, עיתונאי שאל מול מצלמה את השחקנית והקומיקאית ג'ואן ריברס: "מה דעתך, האם יהיה לנו קודם נשיא הומו, או נשיאה אישה?". ריברס ענתה: "כבר יש לנו את זה (נשיא הומוסקסואל) עם אובמה. אז בואו נירגע. מישל אובמה היא טראני (טרנסג'נדרית)"<ref>https://edition.cnn.com/2014/07/04/showbiz/celebrity-news-gossip/joan-rivers-michelle-obama-gay-transgender/index.html</ref>. ריברס סירבה להתנצל על אמירתה זו<ref>https://www.thepinknews.com/2014/07/06/joan-rivers-refuses-to-apologise-for-claiming-michelle-obama-is-a-transgender/</ref>, והלכה לעולמה זמן קצר לאחר מכן. בסביבות שנת 2017, החלה לצוץ ברחבי המרשתת תאוריית קשר, על-פיה מישל אובמה נולדה וחיה כגבר, במחצית הראשונה של חייה. יש המייחסים יצירת רעיון זה לאלכס ג'ונס, הידוע בדעותיו השליליות כלפי משפחת אובמה ורדיפתם, היה מבין הראשונים להציג את אותה התיאוריה במרשתת<ref>https://www.independent.co.uk/news/world/americas/alex-jones-michelle-obama-man-proof-infowars-conspiracy-theorist-sandy-hook-a7911996.html/</ref>, וקידם בעבר גם את תאוריית הקשר לפיה ברק אובמה לא נולד בארצות הברית<ref>https://www.thepinknews.com/2020/01/07/michelle-obama-alex-jones-conspiracy-theory-infowars-debunked-first-lady/</ref><ref>https://www.hitc.com/en-gb/2020/06/09/big-mike-meme-explained-bizarre-conspiracy-theory-behind-michelle-obama-memes/?utm_source=flipboard&utm_content=user%2FHITC</ref>. המאמינים בתאוריית קשר זו, וג'ונס בכללותם, טוענים כי שמה המקורי של מישל היה מייקל לוואן רובינסון (Michael LaVaughn Robinson), ומכנים את גברת אובמה בשם הגנאי "מייק הגדול"<ref>https://news.yahoo.com/conspiracy-theories-michelle-obamas-gender-195218766.html</ref>. ג'ונס אזכר תאוריית קשר זו פעמים רבות, וממשיך לעשות זאת גם כיום בתוכניותיו ובאתרו<ref>https://rumble.com/v2jxdcs-alex-jones-michelle-obama-is-really-big-mike-who-has-a-mammoth-anaconda-in-.html</ref>. ג'ונס אף הרחיב וטען, כי ג'ואן ריברס נרצחה בשל הבעת דעתה בנושא בפומבי<ref>https://www.chicagotribune.com/columns/clarence-page/ct-michelle-obama-racism-perspec-0727-20170726-story.html</ref>. ב-14 ביוני שנת 2023, פרסם בטוויטר ד"ר סיימון גודק, פרופסור לביולוגיה ועיתונאי בנושאי מדע, תמונה ישנה של ברק אובמה מחובק עם גבר העומד לצידו, ותחתיה תמונה של ברק עם אשתו מישל שנים לאחר מכן. ד"ר גודק שאל בכתב לצד התמונה: "מה קרה למייקל לוואן רובינסון, הידוע גם כמייק הגדול?"<ref>https://twitter.com/goddeketal/status/1669066075814633479/photo/1</ref>. התמונה שפרסם ד"ר גודק, הייתה בשימוש מאמיני הקנוניה האמורה, בשנים עברו. חברת טוויטר הפנתה מן אותו הפרסום של ד"ר גודק, לאסופה של תמונות באתר אחת, בו נראית לכאורה אותה התמונה הישנה, ברזולוציה גבוהה יותר, ובה פני האדם שעומד לצד ברק הן פניה של מישל, ולא פני הגבר<ref>https://people.com/politics/barack-michelle-obama-photos-through-the-years/</ref>. חברת טוויטר כתבה בהפנייתה כי אף שהאתר אליו הפנתה איננו נחשב אמין, התמונה שפורסמה שבה ברק לכאורה מחבק לצידו גבר, היא תמונה שעברה עיבוד, ואילו התמונה עם פניה של מישל, היא התמונה המקורית.

===טענות על זיוף מקרי ירי המוני בארצות הברית===
ג'ונס הואשם בהפצה של תאוריות קנוניה על הטבח בבית הספר היסודי סנדי הוק בשנת 2012 (בו נרצחו 20 ילדים ו-6 מבוגרים), ועל הטבח בתיכון דאגלס בשנת 2018 (בו נרצחו 14 ילדים ו-3 מבוגרים). הוא טען כי מדובר במבצעי דגל כוזב שהונדסו על ידי תומכים בהטלת מגבלות על נשק חם. הוא הצהיר במיוחד כי "אף אחד לא מת" בירי בבית הספר בסנדי הוק. שעות אחדות לאחר הירי בתיכון דאגלס, טען ג'ונס ברדיו כי מדובר במבצע מהונדס. דייוויד הוג (David Hogg) היה תלמיד בן 18 בעת שניצל מהטבח בתיכון דאגלס, והפך לאחר מכן לפעיל בולט במחאה נגד נשק. ג'ונס טען כי הוג היה בעצם "שחקן אסונות" בטבח שבויים על ידי ה-Deep state. גופים ממסדיים מצדדים, שאותם מאשים ג'ונס, טוענים כי טענות שהושמעו בעד תאוריות קנוניה אלו, הופרכו. בפברואר 2018 הסירה יוטיוב סרטונים של ג'ונס שטוענים כי הוגס וניצולים אחרים הם שחקנים.

בשנת 2018 שש משפחות של קורבנות של הירי בבית הספר היסודי סנדי הוק כמו גם סוכן FBI שהגיע למקום הירי הגישו תביעת דיבה נגד ג'ונס, על חלקו בהפצת תאוריות קשר שגרמו להטרדות, איומים ומעקבים אחר ניצולי הטבח. עד פברואר 2019 הצטרפו עשר משפחות לתביעות נגד ג'ונס בנושא זה. התביעות זכו במספר פסיקות שדרשו שג'ונס יעיד תחת שבועה ויפתח את רשומות העסק שלו לבחינה. מאוחר יותר הוא נדרש לתת תשאול תחת שבועה. השופט פסק גם כי עוד שלושה נאשמים צריכים לעבור תשאול על החלק שלהם באתר הקנוניות InfoWars שמפעיל ג'ונס.
במרץ 2019 ג'ונס הודה בתשאול תחת שבועה כי מקרי המוות היו אמיתיים. ואמר כי " ואני, עצמי, כמעט הייתי בעבר במין סוג של פסיכוזה, שבעצם חשבתי שהכל מבוים, למרות שעכשיו למדתי שהרבה פעמים דברים הם לא מבוימים" הוא טען כי הוא חשב בעבר כי כל דבר הוא קנוניה, מתוך אמונה כי משקרים לו שוב ושוב, וכי הוא נכנס לתוך "חשיבת יחד" של קהילות שחושבות שהקנוניה היא גלובלית וממוסדת.

ב-12 באוקטובר 2022, פסק השופט על פיצוי בסך 965 מיליון דולר שיחולקו בין 15 נפשות (8 משפחות ההרוגים וסוכן ה-FBI). סכום הפיצוי לכל נפש נע בין 28.8 ל-120 מיליון דולר. במהלך המשפט, העידו משפחות ההרוגים כי טענותיו הקונפירטוריות של ג'ונס גרמו להטרדתם ואף באיומי רצח כלפיהם. אלכס הגיב להחלטת השופט בתוכניתו בבוז: "האם האנשים האלו באמת חושבים שיקבלו כסף?" והפציר בצופיו לתרום לו כדי שיוכל לעתור על ההחלטה. עוד ציין בתוכניתו שהחלטת השופט היא "ניסיון להרתיע אותנו מלשאול שאלות" על תקריות ירי בבתי ספר, כגון הירי הירי בבית הספר היסודי רוב והטבח בתיכון דאגלס וטען "אנחנו לא מתכוונים להפסיק". בשנת 2023, הכריז ג'ונס על פשיטת רגל, בטענה כי איננו יכול לשלם את שנדרש מבית המשפט<ref>https://www.theguardian.com/us-news/2022/dec/07/alex-jones-infowars-bankruptcy</ref>.

===צנזורו ברשתות חברתיות בשנת 2018===
ב-24 בפברואר 2018 הסירה יוטיוב סרטון של ערוץ InfoWars השייך לג'ונס, שטען כי הירי הטבח בתיכון דאגלס היה מבצע של מדינת הצללים. הסרטון שפורסם עם הכותרת "דיווד הוגס לא יכול לזכור את השקרים שלו עצמו בראיון בטלוויזיה", השתמש בתמונות מראיון בערוץ KCBS המקושר ל-CNN, יחד עם תמונות נוספות שניסו להראות שהוגס ותלמידים אחרים הם בעצם שחקנים. הסרטון הוסר בטענה כי הוא מפר מדיניות של הטרדה ובריונות, ובמיוחד מפר מדיניות נגד סרטונים או מהתלות נגד קורבנות של טרגדיות כמו ירי המוני. לפני שהוסר הסרטון הוא זכה לשני מיליון צפיות. לפי המדיניות של יוטיוב אם שלושה סרטונים נפסלים תוך שלושה חודשים הערוץ כולו נחסם.

ב-24 ביולי 2018 הסירה יוטיוב ארבעה סרטונים של ערוץ InfoWars השייך לג'ונס עקב "מדיניות רבת שנים נגד סיכון ילדים והסתה", והשעתה את השידורים החיים של הערוץ. ב-27 ביולי 2018 השעתה פייסבוק את הפרופיל של ג'ונס למשך 30 יום וגם הסירה את אותם קטעי וידאו, כי הם הפרו את הסטנדרטים של פייסבוק נגד הסתה ובריונות. ב-5 באוגוסט 2018 הסירה אפל חמישה פודקאסטים של Infowars מ-iTunes ומאפליקציית הפודקאסטים שלה בטענה שהיא לא מאפשרת הסתה. ב-6 באוגוסט 2018 הסירה פייסבוק ארבעה עמודים הקשורים לאלכס ג'ונס, וציינה כי "תוכן נוסף מאותם עמודים דווח לנו - לאחר סקירתנו, הסרנו אותו בגלל עידוד אלימות, המפרה את מדיניות האלימות הגרפית שלנו ושימוש בשפה מבזה לתיאור טרנסג'נדרים, מוסלמים ומהגרים, אשר מפרים את מדיניות ההסתה שלנו". יוטיוב הסירה את ערוץ InfoWars מאוחר יותר באותו יום עקב הסתה והתחמקות מההגבלות שהוטלו עליו על ידי הופעות בסרטונים של ערוצים אחרים. חשבונותיו של ג'ונס הוסרו באותו יום גם מספוטיפיי, LinkedIn ופינטרסט. ב-13 באוגוסט הסירה Vimeo את כל הסרטונים של ג'ונס עקב הפרה של תנאי השרות האוסרים על תוכן מפלה ומסית.

ב-5 בספטמבר הגיע ג'ונס לוושינגטון די. סי. כדי להביע מחאה מחוץ לשימוע בסנאט בנושא ניצול לרעה של רשתות חברתיות. ג'ונס האשים את המפלגה הדמוקרטית ואת חברות הטכנולוגיה הגדולות בצנזורה של עמדות רפובליקניות, שידר את האירוע בהזרמת מדיה, ואף התעמת עם הסנטור מרקו רוביו. למחרת חסמה גם טוויטר לצמיתות את החשבונות של ג'ונס ושל Infowars, והיא הרשת החברתית המרכזית האחרונה שעשתה זאת.

כשבועיים לאחר רכישת טוויטר בידי איל ההון אילון מאסק, צייץ מאסק בטוויטר "מה טוויטר צריכה לעשות כעת?", וכשאחד המגיבים כתב: להחזיר את אלכס ג'ונס, ענה לו מאסק: "לא".<ref></ref> חרף העובדה כי אילון מאסק סירב להחזיר את ג'ונס לפעילות בטוויטר, ג'ונס התבטא מספר פעמים באומרו כי הוא מבין שאילון היה צריך "שעיר לעזאזל כלשהו לעשות ממנו דוגמה", וכי הוא מעריך את אילון למרות בחירתו זו<ref>https://www.youtube.com/watch?v=rxz3729Jl9g</ref>.

==דעותיו והשקפותיו==
===דעותיו בנוגע למגדר===
החל בשנים 2017-2018 לערך, החל אלכס ג'ונס לדבר יותר בתוכניותיו על נושאי מגדר. ככלל, דעתו של ג'ונס כלפי טרנסג'נדרים היא עוינת<ref>https://www.forbes.com/sites/dawnstaceyennis/2022/08/06/should-alex-jones-have-to-pay-for-lying-about-lgbtq-people-too/?sh=1d09a5ee2c81</ref>, והוא מתנגד נחרצות למה שהוא מכנה: "תעמולה טרנסג'נדרית" במרחב הציבורי. במילותיו (שנת 2022): "מלמדים ילדים באמצעות שעת סיפור עם מלכת דראג שגבר שמן וגדול בחליפת ליצן הוא אישה. אני מצטער. זוהי לא אישה. זהו גבר גדול ושמן, או ילד קטן שלבוש כמו ילדה. כל זה הוא מאוד הפיכת ילדים לאובייקטים מיניים"<ref>https://www.splcenter.org/fighting-hate/extremist-files/individual/alex-jones</ref>.

בשנת 2018 אמנם, טענו העיתון הבריטי The Independent, וגורמים נוספים, כי לכאורה נראתה על מסך המכשיר הסלולרי של ג'ונס, לשבריר שנייה, סצנה מינית של שחקנית פורנו טראנסג'נדרית, וזאת במהלך תוכניתו היומית. בשל כך, האשימו העיתון האמור והשחקנית את ג'ונס בצביעות באשר לאמירותיו ודעותיו<ref>https://www.independent.co.uk/news/world/americas/alex-jones-trans-porn-phone-infowars-marissa-minx-a8510801.html</ref><ref>https://nypost.com/2018/08/28/alex-jones-apparently-spotted-with-trans-porn-on-his-phone/</ref><ref>https://worldofwonder.net/its-true-alex-jones-caught-with-trans-porn-on-his-cell-phone/</ref>.

===דעותיו הפוליטיות===
ג'ונס מגדיר עצמו "אמריקני", "פטריוט"<ref>https://edition.cnn.com/interactive/2022/06/politics/alex-jones-infowars-fringe-to-frontline/chapter-01.html</ref>, "ליברטריאן"<ref>https://abcnews.go.com/Nightline/alex-jones-day-life-libertarian-radio-host/story?id=10891854</ref><ref>https://www.cnbc.com/2018/09/14/alex-jones-rise-and-fall-of-infowars-conspiracy-pusher.html</ref>, "שמרן" (פוליטית)<ref>https://www.glamour.com/story/alex-jones-trial-january-6-committee-trump</ref>, ו-"מתנגד למלחמות"<ref>https://www.bbc.com/news/uk-england-bristol-64758113</ref>. ג'ונס האשים את ג'ורג' ווקר בוש ו-ברק אובמה "במעורבות במלחמות מיותרות"<ref>https://edition.cnn.com/2022/10/12/media/alex-jones-reliable-sources/index.html</ref>. בעבר, הביע תמיכה משמעותית ב-דונלד טראמפ, עמו נפגש כמה פעמים, ואף טען שהיו משוחחים מדי פעם בטלפון. במהלך כהונתו של טראמפ כנשיא ארצות הברית, הסיר בהדרגה ג'ונס את תמיכתו הנלהבת בו, והפך תומך במידה חלקית בלבד, תוך הסתייגויות רבות<ref>https://www.reflector.com/opinion/editorial_columnists/alex-jones-donald-trump-is-a-below-average-politician/article_e414f06e-bdd9-5ec0-aae4-85f7fc7562d3.html</ref>. בשנת 2023, הביע ג'ונס בתוכניתו תמיכה אישית ואידאולוגית במועמד לרשות המפלגה הדמוקרטית, רוברט קנדי ג'וניור<ref>https://www.youtube.com/watch?v=RAF0yDFnrxo</ref>.

חלק מתפיסתו הפוליטית המרכזית של ג'ונס, אותה הציג עוד מתחילת דרכו, היא שישנה חתירה מאורגנת של אליטות לכינון סדר עולמי חדש. בכך הוא מאשים כיום בעיקר את הפורום הכלכלי העולמי, ואף כתב ספר רב-מכר בנושא, הנקרא: 'האיפוס הגדול, והמלחמה על העולם'<ref>https://www.amazon.com/Great-Reset-War-World/dp/B0BHZVPXJ5/ref=sr_1_1?crid=3TUN541VSEU7S&keywords=alex+jones&qid=1689005013&sprefix=alex+jone%2Caps%2C373&sr=8-1</ref>, אשר פורסם בשנת 2022. ג'ונס מכנה את העומדים מאחורי 'הסדר העולמי החדש' בשם "גלובליסטים". בקבוצה זו הוא מונה את קלאוס שוואב, אותו הוא מאשים בהנהגת הקבוצה ובמעורבות במגפת קוביד-19<ref>https://www.theepochtimes.com/alex-jones-warns-of-ai-and-genetic-engineering-in-best-selling-book-the-great-reset_4771924.html</ref><ref>https://www.currentaffairs.org/2022/10/alex-jones-wrote-a-book-and-somehow-i-have-read-it</ref>, ואת ביל גייטס, אותו הוא מאשים בניסיון "לדלל אוכלוסיות ולחסל מיעוטים"<ref>https://www.rollingstone.com/culture/culture-lists/alex-jones-mis-infowars-7-bat-sht-conspiracy-theories-195468/bill-gates-is-a-eugenicist-trying-to-wipe-out-minorities-116751/</ref>.

ג'ונס היה בעברו, ולעיתים עדיין, מצוי בקשרים ידידותיים עם מספר דמויות פוליטיות ופרשנים פוליטיים בארצות הברית. ביניהם ניתן למנות את דונלד טראמפ, רוג'ר סטון ו-טאקר קרלסון<ref>https://www.washingtonpost.com/opinions/2023/01/19/tucker-carlson-texts-alex-jones-takeaways/</ref><ref>https://www.forbes.com/sites/danidiplacido/2023/05/08/alex-jones-furious-after-falling-for-ai-generated-tucker-carlson-prank-call/?sh=6d8549887f34</ref>. בשנים האחרונות, מתנגדיו של קרלסון אף האשימו אותו בדמיון לאלכס ג'ונס בדעותיו והתנהגותו<ref>https://edition.cnn.com/videos/media/2021/07/04/stelter-darcy-tucker-carlson-sounds-like-alex-jones-vpx-rs.cnn</ref><ref>https://www.newsweek.com/tucker-carlson-may-become-alex-jones-worse-opinon-1797825</ref>.

==חייו האישיים==
ג'ונס נשוי, אב לילדים, ומתגורר בטקסס. הוא חבר אישי מזה מספר עשורים של ג'ו רוגן ואדי בראבו, והתארח מספר פעמים בתוכניתו של הראשון מביניהם. ג'ו רוגן הגן פעמים רבות על ג'ונס ועמדותיו<ref>https://hebrewnews.com/article/41174</ref>.

==קישורים חיצוניים==
* 

* 
* 
* 
* [https://www.themarker.com/wallstreet/2022-10-04/ty-article/.premium/00000183-a202-d1a8-a7c3-ba93fe840000 ההורים, מאמן הכושר וחברת תוספי תזונה: הרשת של אלכס ג'ונס נחשפת]

==הערות שוליים==

קטגוריה:שדרני רדיו וטלוויזיה אמריקאים
קטגוריה:אמריקאים שנולדו ב-1974